Onsdag aften endte det galt, da to unge i en bil ville undvige et rådyr, da de kom kørende på Vestmorsvej i Fjallerslev på Mors. Den 18-årige fører af bilen forsøgte at undvige rådyret, som sprang ud foran bilen. Han mistede herredømmet over bilen, som fortsatte ud over en skrænt. De to unge tilkaldte selv hjælp fra ulykkesstedet. Anmeldelsen kom klokken 22.41. Det oplyser Midt- og Vestjyllands Politi. - De blev begge to bragt til behandling på sygehuset efter ulykken. Deres tilstand er ikke umiddelbart kritisk, fortæller kommunikationsrådgiver Mette Helm fra Midt- og Vestjyllands Politi. Den 16-årige pige kom med helikopter til Aalborg Universitetshospital, imens den 18-årige mand blev kørt til Viborg Sygehus.

Opsummering:
En 18-årig og en 16-årig kørte onsdag aften galt på Mors, og måtte transporteres på sygehuset.